Тәрбиелеу - білім беру процесінің циклограммасы
Білім беру ұйымы: «Жұлдызай» бөбекжайы» 
Топ:  «Балапан» ортаңғы тобы 
Балалардың жасы: 3-4 жас
Жоспардың құрылу кезеңі : 18-22 желтоқсан айы, 2023-2024 оқу жылы 
Тәрбиеші: Абакова Г.А.
	Күн тәртібінің үлгісі
	Дүйсенбі 
18.12.2023

	Сейсенбі	
19.12.2023 
	Сәрсенбі
20.12.2023

	Бейсенбі  
 21.12.2023
	Жұма
22.12.2023

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	Жаңа жыл мерекесіне байланысты болатын ертеңгілік, мерекелік кештер туралы ата-аналарға ақпарат беру. (сөйлеуді дамыту, коммуникативтік әрекет)				

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттер. Балаларды кезекшіге жүктелген міндеттерді өз бетімен және адал орындауға тәрбиелеу (кезекшінің киімін дұрыс киіндіру, қолын жуу, ыдыстарды қою, үстелден және үстелдің астынан жинау).
(еңбек дағдылары)
	"Еңбекке баулу"
Мақсат-міндеттер. Балаларды ойыншықтарды құрметтеуге үйрету (оларды таза және ұқыпты ұстау, реттеп, орнына қою).
(еңбек дағдылары)
	"Еңбекке баулу"
Мақсат-міндеттер. Балаларды киім сақтауға арналған жеке шкафтарда тазалық пен тәртіпті сақтауға тәрбиелеу.
(еңбек дағдылары)
	"Еңбекке баулу"
Мақсат-міндеттер. Балаларды кітаптарды құрметтеуге, оларды уақытында жапсыруға, барлық кеңсе құралдарын дұрыс қолдануға үйрету.
(еңбек дағдылары)
	"Еңбекке баулу"
Мақсат-міндеттер. Балаларды тазалыққа және ұқыптылыққа үйрету, тәрбиешінің көмекшісіне топтық бөлмеде тазалықты сақтауға көмектесу, атап айтқанда, орындықтардың тазалығын қадағалау (дымқыл шүберекпен сүрту, оқу қызметінен және тамақтан кейін орындарына қою).
(еңбек дағдылары)

	
	"Ретімен орналастыр" үстел үсті ойыны.
Мақсат-міндеттер: балалардың жыл мезгілдері туралы білімдерін бекіту.
(қоршаған ортамен танысу, сөйлеуді дамыту)

"Топ-топ басайық" ойыны.
Мақсат-міндеттер: балаларды мәтінде айтылған сөздерге сәйкес қимылдарды орындауға үйрету .
Топ, топ, топ, топ басайық, (Шеңберге тұру)
Жалаудан күн жасайық. (Қолдарын көтеру)
Жаса, жаса, алтын күн! (Бір орында аяқты нық басып жүру)
Жаса, жаса, алтын күн!
Біраз уақыттан кейін тәрбиеші: "Тоқта!». Балалар баяулап, тоқтайды. Ойын қайталанады.
(сөйлеуді дамыту, дене шынықтыру)
	Суреттерге қарау.
Мақсат-міндеттер. "Жаңа жыл" тақырыбында суреттерді көру.
(сөйлеуді дамыту)

"Түстерін тап" үстел үсті ойыны.
Мақсат-міндеттер: түстер туралы білімді бекіту, зейінді дамыту.
Үстелге түрлі түсті қарындаш суреттері бар карточкалардың жартысын (немесе, керісінше, суреттердің жартысын) жоғары қаратып қою. Баладан, мысалы, қызыл түске сәйкес барлық қызыл түсті суреттерді таңдауды сұраңыз. Содан кейін көк, сары және т.б. Балалар алдымен екі түсті суреттерді, содан кейін үш түсті суреттерді таңдап, тапсырманы қиындатуға болады.
(сөйлеуді дамыту)
	"Лото "Жануарлар"" үстел ойыны.
Мақсат-міндеттер: үй жануарлары мен жабайы жануарларды топтастыруға және жалпы атауларын атауға үйрету; зейінді, байқауды дамыту.
Балалар берілген суреттерді топтастырады: үй жануарлары мен жабайы жануарлардың суреттері бойынша.
(танымдық дағдылар, қоршаған ортамен танысу)

"Қонжық орманда жүреді" қимыл жаттығуы.
Мақсат-міндеттер: балаларды жаттығу сөздерін айта жүріп, мәтінге сай қимыл-қозғалыстарды жасауға дағдыландыру; артикуляцияны, сөйлеу, ойлау, елестету қабілеттерін дамыту.
Қонжық орманда жүреді, (Екі аяқ иық енінде, қол белде)
Маймаңдайды, теңселеді. (Маймаңдау, қонжық жүрісіне еліктеу)
Маймаңдайды, теңселеді,
Тәтті жидекті тереді. (Отыру, саусақтармен еденді соққылау)
Ағаштарға жорғалайды, (Екі қол кеуде алдында бүгулі; қолдарды көтеріп-түсіру, аяқтарды, түзе бүгіп, кезек көтеріп-түсіру)
- Бал бересің бе? - сұрайды. (Екі алақанды қосып, үйкелеу)
- Бал бересің бе? - сұрайды.
Жерге түсіп, маймаңдайды. (Маймаңдап жүру)
Д. Ахметова
(сөйлеуді дамыту, дене шынықтыру)
	"Үздіксіз ізде" (іздеу).
Мақсат-міндеттер. Зейінді дамыту. 10-15 секунд бойы балаға айналасынан түсі (өлшемі, пішіні, материалы және т.с.с.) бірдей мейлінше көп зат табуды ұсыну.
(танымдық дағдылар)

Үстел үсті ойыны: "Суретті құрастыр".
Мақсат-міндеттер: бөлшектерден тұтас бір бөлікті құрастыруды үйрету, балалардың қабылдауын және байқағыштығын дамыту.
(сөйлеуді дамыту)
	"Сыпайы сөздер" дидактикалық ойыны.
Мақсат-міндеттер: балаларда өзін-өзі ұстау мәдениетін, сыпайылықты, әрқайсысына деген құрмет сезімін, досқа, бір-біріне көмектесуге деген ұмтылысқа тәрбиелеу.
Барысы: педагог балаларға әртүрлі сюжеттер бейнеленген суреттерді көрсетеді және сұрақтар қояды. Балалар сұрақтарға толық жауап береді.
(сөйлеуді дамыту)

"Зат неге ұқсайды?" ойыны.
Мақсат-міндеттер: балалар бөлме ішіндегі заттардың қандай пішінге ұқсайтынын ажыратып айта білуге үйрету.
Құралдары: геометриялық пішіндерге ұқсайтын заттардың сурет-карточкалары.
(математика негіздері)

	Таңертенгі жаттығу
	Жалпы дамытушы жаттығулар.
1. Бастапқы қалып аяқтың арасын алшақ қойып, атластық таспаны ұстаған қолдарды алда ұстау;
1-1 атластық таспаларды жоғары көтеріп, оңға және солға желпу (6-8 рет қайталау);
1-2 бастапқы қалыпқа келу.
2. Бастапқы қалып тік тұру, атластық таспаларды екі қолмен ұстау;
2-1 жерге отырып, атластық таспаларды иық тұсына қою; тұрып, атластық таспаларды алға қою (4-5 рет қайталау);
2-2 бастапқы қалыпқа келу;
3. Екі атластық таспаны бір қолға ұстап, бір орында 20-30 сек. секіру.
(мәдени-гигиеналық дағдылар, дербес әрекет, дене шынықтыру)

	Ұйымдастырылған іс-әрекетке
дайындық
	Қыс мезгілінің ерекшеліктері туралы әңгімелесу.
(сөйлеуді дамыту, қоршаған ортамен танысу)

	Білім беру ұйымының кестесі бойынша ұйымдастырылған
іс-әрекет
	
	Дене шынықтыру
"Допты дәлдеп лақтыр".
Мақсат-міндеттер. Балаларда бір-бірінен 1,5–2 метр арақашықтықта отырып, аяқты алшақ ұстаған қалпында допты домалату, допты екі қолымен көкірек тұсынан кері, екі қолмен жоғары, бастан асыра, жоғарыға, еденге қарай төмен лақтыру, допты қағып алу машықтарын қалыптастыру; көлденең нысанаға, алысқа, тура нысанға лақтыруға үйрету.
	Қазақ тілі
«Дана көшеге шығу үшін не киеді?». Киімдер.
Мақсат-міндеттер. Ересек адамның көмегімен шағын өлеңді жаттау, жаттау барысында өлеңнің мазмұнына өз қарым-қатынасын жеткізе білуді үйрету; ойын жағдаятына және жыл мезгіліне байланысты киім атауларын дұрыс айтуды (атауды) үйрету; жаттап алған ойыншық атауларын бекіту. Ойын жағдаятына сәйкес сөз және сөз тіркестерін дұрыс қолдана білу дағдыларын дамыту. Диалогтық сөйлеу негіздерін, есту және көру арқылы қабылдауын, зейінін, ойлау қабілетін, эмоцияналдық қабылдауын дамыту. Қысқы мерекелерге деген жағымды қарым-қатынасын дамытып, достыққа тәрбиелеу.
	Музыка
"Шырша түбіндегі сыйлық".
Мақсат-міндеттер. Балалардың шырша туралы әнге қызығушылығын арттыру; әннің сөздік мазмұнын дұрыс түсіне білуге үйрету; музыка жетекшісімен және топпен ілесе ән айту қабілетін жетілдіру; әндегі ырғақты сезіне білу қабілетін дамыту.

Дене шынықтыру
"Тез адымдап жүреміз".
Мақсат-міндеттер. Балаларда бір-бірінен 1,5–2 метр арақашықтықта отырып, аяқты алшақ ұстаған қалпында допты домалату, допты екі қолымен көкірек тұсынан кері, екі қолмен жоғары, бастан асыра, жоғарыға, еденге қарай төмен лақтыру, допты қағып алу машықтарын дамыту; көлденең нысанаға, алысқа, тура нысанға лақтыру іскерліктерін жетілдіру.
	Дене шынықтыру
"Жаңа доп".
Мақсат-міндеттер. Балаларды сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіруге жаттықтыру; сапқа өз еріктерімен тұру қабілетін жетілдіру; бөрененің үстімен тез адымдап жүруге үйрету.

	Серуенге дайындық
	Балаларды серуенге ынталандыру; серуенге ойын жабдықтарын іріктеу; балалармен жеке әңгімелесулер; шалбарын, бас киімі мен бәтеңкесін реттілікпен киюін қадағалау. (мәдени-гигиеналық дағдылар, дербес әрекет)

	Серуен
	Қардың тереңдігін бақылау. (қоршаған ортамен танысу, сөйлеуді дамыту, көркем әдебиет, математика негіздері)
Бақылау: балалардың көңілін ауланың қай жерлерінде қалың қар жатқанына аудару, қардың қаншалықты терең екенін білуді ұсыну. Балаларға метрді көрсету және қардың әр жердегі қалыңдығын өлшеу; қалың қарды күрекпен қазып, қардың қалыңдығына назар аудару.
Жұмбақ.
Көктен түсіп көбейді,
Ұқсайды өзі шекерге,
Бірақ ешкім жемейді,
Жерде жатыр бекерге.
Ол не? (Қар).
Қимылды ойын. «Ақшақарды ізде». (дене шынықтыру)
Ептілікті, шапшандықты дамытатын, кеңістікті бағдарлауды қажет ететін, қимыл түрлерін өзгертіп отыратын ойындарға қызықтыру.
Еңбек: гүлзарды жинастыруды ұйымдастыру. (еңбек іс-әрекеті)
Қарды тоқтату жөніндегі пікірді қалыптастыру (қарды тоқтатады, жел соққанда), қардан кедергілер жасау, тәрбиешіге көмектесу. Тапсырманы орындау, бірлесіп атқарудың кішігірім тәсілдерін қалыптастыру.
Өз бетімен ойындар: өз құрдастарымен 2-3 рөлден тұратын ойын ойнағанда бірлесуге талаптандыру, рөлді бөлу, ойын тәртібін орындау, жалпы ойын шартына сәйкес әрекет ету.
	Ағаштардағы қырауларды бақылау. (қоршаған ортамен танысу, сөйлеуді дамыту, көркем әдебиет)
Бақылау: қыраудың пайда болуы туралы түсінік беру. Балалардың назарын қар еріген кезде, күрт суық түскенде және ауа-райы жылыған кезде айналаны қырау басқанын, ағаштарда, орындықтарда және басқа заттарға қарап бақылауды ұсыну. Қырау – бұл қатты шық. Түнде жердің үстіндегі ауа салқындайды. Ауадағы сулы булар салқындаған заттармен өзара жанасып сулы тамшыларға айналып мұзды кесек болып қатырады, сөйтіп және қырау болады. Табиғаттың әртүрлі қысқы құбылыстарын көріп бақылау, қысқы қардың сұлулығына таңдануға балаларды үйрету.
Қимылды ойындар: «Бірінші бол». (дене шынықтыру)
Белгі бойынша іс-әрекет жасай білуін бекіту (шананы айналу және өз орнына тұру), қосымша жаттығуларды орындау (шанаға отыру, 5 рет отырып-тұру және т.б) жылдам және еппен іс-әрекет жасау.
Еңбек: мұзды жол әзірлеу. Қарды өздігінен күрекпен белгілі орынға алып бару, оны нығыздауға үйрету; ұжымдық еңбекке қатынасуға үйрету, өз әрекеттері мен құрбыларының әрекеттерін келістіре еңбектену. (еңбек іс-әрекеті)
Өз бетімен ойындар: балаларға ойын тақырыбы мен мазмұнын түрлендіру; өз пікірін айту дағдыларын жетілдіру, өз құрбыларының пікірлерімен келісу, олардың рөлдер, ойыншықтар мен міндеттерін бөлісуге сыпайы түрде айтуын жетілдіру.

	Терезедегі қырауды бақылау. (қоршаған ортамен танысу, сөйлеуді дамыту, көркем әдебиет)
Жұмбақ.
Өнері жоқ, қолы жоқ,
Сурет салуды біледі. (терезедегі қырау).
Ырым. Егер терезелердің екі әйнегі де буланса, аяз күшейе түседі.
Бақылау: шыныдағы өрнектердің пайда болуы туралы түсінік беру. Жылы, сулы булар салқын терезелер шынысына буланып бір-бірімен біріктіріледі, мұзды кристалға айналады да керемет гүлдері бар мұзды бау-бақша пайда болады. Табиғаттың қысқы құбылыстарын байқауға және құбылыстарды атауға әрі қарай үйрету.
Қимылды ойын: «Қасқұлақ» (Волк) (қазақ халқының ойыны). (дене шынықтыру)
«Қасқұлақтан» тығылып алаңда бағдарлай білуді бекіту. Ойын ережесін сақтау («қасқұлақ» сөзді атаса сол адам өз орнында қалу керек), «күзетші» тобынан «қасқұлақты» қуу міндетті. Ойынды өзінің және басқа ойыншының әрекетімен келістіре білуін дамыту.
Еңбек: мұз жолын жасау. Тәрбиешімен бірге жауапкершілікпен жолға су құйып мұз айдынын жасауға үйрету. Еңбек етуге тәрбиелеу. (еңбек іс-әрекеті)
Өз бетімен ойындар: ойында өз әрекетін жолдастарының әрекетімен келістіре білуге ынталандыру.


	Бұрқасынды бақылау. (қоршаған ортамен танысу, сөйлеуді дамыту, көркем әдебиет)
Мақал.
Бұрқасын мен қарлы боран ақпанға келіп қонды.
Ырым.
Қыста бұрқасын көп болса, жазда жауын-шашын болады.
Бақылау: бұрқасын туралы түсініктерін қалыптастыру. Қатты жел, бұрқасын болған кезде аязды ауа соғады да, жүру қиындайды, бұлт күнді жауып, әрбір жерде қарлы бұрқасын соғады. Егер қар үрлеп құйындатса – бұл табиғат құбылысы бұрқасын деп аталады.
Қимылды ойын. «Әткеншек». (дене шынықтыру)
Берілген қарқында қолдарынан ұстап шеңбер бойынша жүре білуін бекіту (жылдам, баяу, басқа бағытта және т.б.). Жинақылық пен ұқыптлыққа тәрбиелеу.
Еңбек: балаларды бала-бақша ауласындағы жолдарды сыпыруға және тазалауға үйрету. Еңбексүйгіштікке тәрбиелеу. (еңбек іс-әрекеті)
Өз бетімен ойындар: Ойын тақырыбын бір-бірімен ақылдасып таңдап алуға,ойыншықтармен бөлісіп тату-тәтті ойнауға тәрбиелеу.
	Қар жауғаннан кейінгі ағаштардың жайы қандай? (қоршаған ортамен танысу, сөйлеуді дамыту, көркем әдебиет)
Мақал-мәтел.
Желтоқсанда қыс ақ мамық төсейді. Ал аяз өзен арқылы көпірлер тұрғызады.
Бақылау: қар жауғаннан кейін ағаштың қалпы қандай әдемі екеніне балалардың көңілін аударту. Кішкентай ағаштар үшкір дөңгелек тебетейге оранды, кейбір ағаштың бұтақтары бұғының мүйізі сияқты, кейбіреуі тоқыма жіп сияқты, мақталы шар сияқты. Балаларды ағашты күтуге үйрету. Қар басқан ағаш бұтақтары майысып тұрады, ол қалың қарды ақырындап түсіру керек екенін түсіндіру. Ағаштар жапырақтарын неге түсіретінін түсіндіру. Балаларды табиғатты сүюге үйрету. Олардың өз сөзінен алған әсерлерін айтуға үйрету.
Қимылды ойын «Аю апанында». (дене шынықтыру)
Балаларды әртүрлі бағытта жүгіруге, жылдам қозғалысқа үйрету.
Еңбек: бұтақтарды қардан сілкіп тазарту. Балаларға ағаштарды ажыратуды үйрету. Олардың эстетикалық танымын байыту.
Өз бетімен ойындар: өз бетінше ойнау дағдыларын дамыту.



	Серуеннен оралу
	Балалардың бас киімін, шалбарын, түймелері ағытылған жейдесін, бәтеңкесін белгілі ретпен шешуі; жүйелі шешінуге дағдыландыру; киімдерін шкаф сөрелеріне орналастыру; қолдарын жуу; көбік пайда болғанша қолдарын көбітіп, жақсылап шаю, беттерін жуу, беттерін және қолдарын сүлгімен құрғату. (мәдени-гигиеналық дағдылар, дербес әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Сурет салудан ойын-жаттығу
"Аяз атаның қабы".
Мақсат-міндеттер. Балаларды қылқалам арқылы сопақша немесе дөңгелекке ұқсас Аяз Ата қабын салуға үйрету.
(шығармашылық әрекет)

Музыкадан ойын-жаттығу
"Шырша түбіндегі сыйлық".
Мақсат-міндеттер. Балалардың шырша туралы әнге қызығушылығын арттыру; әннің сөздік мазмұнын дұрыс түсіне білуге үйрету; музыка жетекшісімен және топпен ілесе ән айту қабілетін жетілдіру; әндегі ырғақты сезіне білу қабілетін дамыту. (шығармашылық әрекет)

Қазақ тілі
«Үй жануарлары не істейді»
Мақсат-міндеттер:
   Сиыр қайтеді? Не істейді? – мөңірейді, шөп жейді, жайылады т.б.   Жылқы қайтеді? 
Не істейді? – кісінейді, шөп жейді, жайылады.
Ит қайтеді? Не істейді? – үреді, үйді күзетеді.
(коммуникативтік әрекет)

	Математика негіздерінен ойын-жаттығу
"Шырша ойыншықтары".
Мақсат-міндеттер. Балаларды заттарды ұзындығы және жуандығы бойынша тұстастырып, ұстап, сипап сезу және іс-тәжірибе арқылы салыстыруға үйрету; заттардың жуан не жіңішке, биік не аласа екенін айтқызып үйрету; қолдың ұсақ моторикасын, түйсік пен қабылдау, есте сақтау, ойлау қабілеттерін дамыту. (танымдық әрекет)


Құрастыру              "Ою бөліктері".
Мақсат-міндеттер. Балалардың қысқы киімдер туралы білімдерін кеңейту; бөкебайдың қажетін түсіндіру; ою элементтері жөнінде түсініктерін пысықтау; өзіне-өзі қызмет ету негіздерін қалыптастыру. (шығармашылық әрекет)

	Көркем әдебиеттен ойын-жаттығу
"Хан мен құмырсқалар".
Мақсат-міндеттер. Балаларды "Хан мен құмырсқалар" ертегісі мазмұнымен таныстыра отырып, мәтіндегі жолдар арқылы эмоционалды жауаптар қайтара білуге үйрету; ертегі мазмұнын бар ықыластарымен мұқият тыңдауға дағдыландыру; кейіпкерлердің әрекеттері желісін бақылауға жаттықтыру; жаңа жыл және жаңа жылдық сыйлықтар туралы ұғым беру.
"Құмырсқаларды бірге жинайық" рефлексиялы жаттығуы. (коммуникативтік  әрекет)

Мүсіндеу
"Киіз басу" рөлдік ойыны.
Мақсат-міндеттер: балаларға киізді басу әрекеттеріне машықтандыру; ересектердің еңбегіне деген қызығушылықты арттыру; ептілікке, шыдамдылыққа тәрбиелеу.
Құралдары: киізге ұқсас көрпелер, таяқтар, жіптер.
Киіз басып аяқпен,
Дөңгелентіп аламыз.
Сабалаймыз таяқпен,
Білектейміз, жаямыз.
Г. Кужагулова.
(шығармашылық әрекет)
	Сөйлеуді дамытудан ойын-жаттығу
"Шырша ойыншықтарымен танысу".
Мақсат-міндеттер. Балаларды ойыншықтардың қасиеттерімен таныстыру, сұрақтарға сөз тіркестері мен қарапайым сөйлем арқылы жауап беріп, өз ойын жеткізуге үйрету.
(коммуникативтік  әрекет)

Қоршаған ортамен танысудан ойын-жаттығу
"Жасыл шырша".
Мақсат-міндеттер. Шырша туралы көркем сөздер мен жұмбақтар арқылы балалардың тілі мен сөздік қорын молайту; ой белсенділігін, бақылау, талдау, тұжырымдар жасау дағдыларын және есте сақтауы мен ойлау қабілетін дамыту.
"Шыршаны тауып көр" дидактикалық ойыны.
	Жапсырудан ойын-жаттығулар.
"Аққала үлкен болғысы келеді".
Мақсат-міндеттер. Балаларды аққала бейнесін көлемі түрлі дөңгелектер арқылы құрастырып, жапсыруға үйрету; көзбен мөлшерлеу мүмкіндіктерін қалыптастыру; қысқы ойындар, мерекелер жөнінде түсініктерін кеңейту. (шығармашылық әрекет)

"Саусақтар-ойыншықтар" саусақ жаттығуы.
Мақсат-міндеттер: балаларды қимылдарды мәтін жолдарының ырғағына сай орындауға дағдыландыру; ұсақ қол моторикасын, жағымды эмоцияларды дамыту.
Саусақтарым, ойыншықтарым (Саусақтарды керіп, алақандарды көрсету)
Ойнап-ойнап қалады, (Саусақтармен кезектеп жыбырлау)
Шапалақтап, шапалақтап, (Шапалақ қағу)
Жасырынып қалады. (Жұдырықтарға жұму)
- Қане, шық жұдырықтан! (Жұдырықтарды босатып ашу, саусақтарды көрсету)
Қане, тұр түзу сапқа! (Алақанды жаю, саусақтарды бір тік жинау)
Ойнап болдық, тамаша! (Шапалақтау)
Іс жасайық жаңаша! (Сұқ саусақты бұлғау) (коммуникативтік  әрекет)

	 Балалармен жеке жұмыс 
	Саусақ жаттығуы. "Кірпі".
Момақанмын алайда (үш саусақтарын түйістіріп, кірпінің жүрісін салады).
Тікенім көп абайла, (екі қолының саусақтарын айқастырып, кірпінің тікенектері жасайды).
Кіріп кетсе қолыңа,
Өкпелеме жарайма!
(сөйлеуді дамыту)
(Ақерке, Аруна,Ернар)
	Жұмбақтар, жаңылтпаштар
Мақсат-міндеттер. Жұмбақтар, жаңылтпаштар айтқызу. Балалардың тілін дамыту.
(сөйлеуді дамыту, көркем әдебиет)
(Мтіржан,Жансерік)
	"Қыста не болады?" дидактикалық ойыны.
Мақсат-міндеттер: қыстың белгілері туралы ойларын дамыту.
Барысы: ойын "Жыл мезгілдері" үстел ойыны арқылы ойналады. Балалар қыста бейнеленген үлкен суреттерге жылдың осы уақытының белгілері бар кішкентай суреттерді алады.
(қоршаған ортамен танысу, сөйлеуді дамыту)   ( Аруна,Асылым)
	"Қыс белгілерін ажыратамыз" дидактикалық ойын.
Мақсат-міндеттер: балаларды тез ойлауға тәрбиелеу.
Барысы:
- Балалар, сендермен ойын ойнайтын боламыз. Мына жерде жыл мезгілдеріне тән белгілерін білдіретін суреттер тұр. Осы белгілердің ішінен қыс мезгілінің белгісін ажыратып алуымыз керек.
Балалар суреттерді тез қойып шығады.
(қоршаған ортамен танысу, сөйлеуді дамыту) 
(Еркеназ Миіржан)
	"Жаңылтпаштар".
Мақсат-міндеттер: балаларды жаңылтпаштарды дұрыс әрі жылдам айтуға машықтандыру.
Ойынның құрал-жабдықтары: жаңылтпаштар сюжеті бойынша суреттер.
Ойын барысы: тәрбиеші балаларға жаңылтпаштарды айтады. Балалар оны дұрыс әрі жылдам қайталап айтуы керек.
(сөйлеуді дамыту, көркем әдебиет) 
(Жансерік, Ернар, )


	Балалардың үйге қайтуы (ата-аналарға кеңес)
	Ата-аналарға кеңес.
"Үйдегі бала тәрбиесіндегі қиыншылықтар".(сөйлеуді дамыту, коммуникативтік әрекет)






